স্টাফ রিপোর্টার, নওগাঁঃ নওগাঁর রাণীনগরে রফিজান মেমোরিয়াল অটিস্টিক ও প্রতিবন্ধি বিদ্যালয়ের নতুন ভবনের উদ্বোধন করা হয়েছে। রবিবার দুপুরে প্রধান অতিথি হিসেবে উপজেলার ভান্ডারগ্রামে বিদ্যালয়ের নিজস্ব ভবনের উদ্বোধন করেন স্থানীয় সংসদ সদস্য ইসরাফিল আলম। অনুষ্ঠানে রফিজান মেমোরিয়াল অটিস্টিক ও প্রতিবন্ধি উন্নয়ন সংস্থার সভাপতি ও গোবিন্দগঞ্জ কলেজের সাবেক অধ্যক্ষ আফজাল হোসেনের সভাপতিত্বে ও রফিজান মেমোরিয়াল অটিস্টিক ও প্রতিবন্ধি বিদ্যালয়ের প্রধান শিক্ষক আব্দুর রউফের সঞ্চালনায় অন্যান্যের মধ্যে উপস্থিত ছিলেন উপজেলা আওয়ামীলীগের ভারপ্রাপ্ত সভাপতি আব্দুল বারী মোল্লা, সাধারন সম্পাদক মফিজ উদ্দিন, যুগ্ন সাধারন সম্পাদক আনোয়ার হোসেন, জেলা পরিষদ সদস্য ফেরদৌসি ইয়াসমিন চৌধুরী, উপজেলা যুবলীগের সিনিয়র সহ-সভাপতি রুহুল আমীন, পারইল ইউপি চেয়ারম্যান মজিবর রহমান, পারইল ইউপি আ’লীগের সভাপতি মুক্তিযোদ্ধা আক্কেল আলী, রফিজান মেমোরিয়াল অটিস্টিক ও প্রতিবন্ধি উন্নয়ন সংস্থার সাধারন সম্পাদক শামছুর রহমান, কামতা এসএন উচ্চ বিদ্যালয়ের প্রধান শিক্ষক সরদার আব্দুল হামিদ, একডালা ইউনিয়ন আ’লীগের সভাপতি শহিদুল ইসলাম ফটিক, সাধারন সম্পাদক আনোয়ার হোসেন প্রমুখ। অনুষ্ঠানে প্রতিবন্ধি বিদ্যালয়ের প্রায় শতাধিক শিক্ষার্থীদের মাঝে বিভিন্ন প্রতিযোগিতায় বিজয়ীদের মাঝে পুরস্কার বিতরন করা হয়।